52. schôdza NR SR - 3.deň - A. dopoludnia
Dátum: 2026-05-28
Poslanec: Jakab, Július (SLOVENSKO)
Druh vystúpenia: Vystúpenie v rozprave

Dám ja pani, dnes máme tú česť, že do parlamentu prišiel najnemohutnejší minister tejto vlády, ktorý za tri roky svojej svojho bačovania jediné, čo dokáže, je sa vyhovárať na predchádzajúce vlády, jediné, čo dokazuje, je stále ukazovať prstom na niekoho iného, len nie sám na seba. Po troch rokoch súčasnej vlády by ste čakali, že prinesie nejaké výsledky, že odprezentuje niečo, čo dobre urobili pre Slovenskú republiku, ale to je presne tak isto ako Robert Fico, ktorý stojí pred rozpadajúcou sa prešovskou nemocnicou a jediné, čo povie, je: radi. Hej? No tak to je proste minister Kamenický, ktorý tu príde a začne sa zavzdušňovať so Slovnaftom. Ja normálne odpadávam z neho. So Slovnaftom sa ide minister Kamenický zavzdušňovať. Tak si niečo o tom Slovnafte povedzme, pán minister Kamenický. Vy ste povedali včera: „Samoregulácia nám funguje, Slovnaftom niečo stojí a my budeme potom robiť nejaké vybalansovanie.“ Také vybalansovanie, také trošku. Také, že už tri roky tam robíte kontrolu, ktorú ste oznámili v roku 2023 na konci roka. Už tam proste a stále nič. Stále neviete dostať z toho Slovnaftu poriadne peniaze, ktoré utekajú v Slovenskej republike. A namiesto toho, aby ste sa preto postavili ako chlap, namiesto toho, aby ste to vyriešili, tak nerobíte absolútne nič, len sa vyhovárate na predchádzajúcu vládu. Ako nastavili oni ten zákon? Tak ja vám poviem, ako predchádzajúca Z toho Slovnaftu poriadne peniaze, ktoré utekajú v Slovenskej republike. A namiesto toho, aby ste sa pred to postavili ako chlap, namiesto toho, aby ste to vyriešili, tak nerobíte absolútne nič, len sa vyhovárate na predchádzajúcu vládu. Ako nastavili oni ten zákon? Tak ja vám poviem, ako predchádzajúca vláda nastavila ten zákon, pán minister Kamenický. Nastavila ho tak, že v jednom jedinom roku vytiahla zo Slovnaftu 500 miliónov € z nadmerných ziskov zo spracovania ruskej ropy. A vy ste nevytiahli absolútne, absolútne nič. Vy sa tu len slaboducho vyhovárate. Vy ste dokázali prijať akékoľvek zákony, minister Kamenický, v priebehu jedného dňa, dvoch, troch, štyroch. Však si povedzme, zvýšenie platov ministrov, čo ste si ich zdvojnásobili. Koľko vám to trvalo? Tri dni. Fico to oznámil na Facebooku a o tri dni ste si to schválili na vláde. Tak, keď vám ide o vaše platy, keď vám ide o vaše prorastové opatrenia, prorastové opatrenia vašej peňaženky, za tri dni hocikedy proste viete zvýšiť, viete zmeniť, viete urobiť, čo chcete. Alebo čo? Zrušenie špeciálnej prokuratúry. Oznámili ste to na Facebooku, zase Fico rozprával, o štyri dni zrušenie špeciálnej prokuratúry. To sa dá, to viete urobiť, lebo to chcete. Ale čo sa týka zdanenia Slovnaftu, tak to po troch rokoch sa budete vyhovárať na predchádzajúcu vládu. Alebo také zrušenie kajúcnikov, pán minister, zrušenie kajúcnikov. To tu v pozmeňováku doniesol Gašpar a na druhý deň to bolo schválené. Jeden deň. Vy normálne viete radikálne zmeny robiť za jeden jediný deň. Ale viete čo? Na tie vaše trápne prorastové opatrenia čakáme 135 dní a dnes ste nie ste schopní povedať, že kedy bude legislatívne riešenie na vláde. To je vizitka vašej neschopnosti, minister Kamenický. A vy tu idete rozprávať niečo o predchádzajúcej vláde, ktorá vytiahla zo Slovnaftu 500 miliónov €. A vy nedokážete urobiť nič. Ten zákon ste mohli zmeniť 256-krát. Zo dňa na deň, tak ako ste chceli rušiť kajúcnikov, ako sám sebe ste zvýšili plat dvojnásobne počas troch dní od oznámenia, mohli ste riešiť, mohli ste riešiť ten Slovnaft, nikdy ste nevyriešili. A vy tu ešte idete hovoriť o tom, že neviete, neviete, ako to spraviť. Ja, keď som počul teraz poslanca Blcháča, normálne mi láta z rukou vypadla, keď rozprával o tom, že v opozícii to je ľahké kritizovať ceny paliva. Aha. A to Ficovi ste hovorili, keď bol v opozícii? Kde ste, pán Blcháč? To ste mu rozprávali, keď si robil videá na čerpacej stanici, keď 1,50 stál benzín, 1,50 stál benzín a Róbert Fico vykrikoval na čerpacej stanici, kde je vláda? Vy máte teraz 1,80, pred chvíľou som tankoval za 1,90 Kč a vy mi idete niečo rozprávať o riešení ceny paliva, benzínu a nafty? Ale ste smiešni, normálne ste smiešni, akí ste. Tri roky vládnete a jediné, čo ste dokázali, je zodrať ľudí a zničiť krajinu. Kde sú tie vaše opatrenia, ktoré rozprával Róbert Fico, keď vykrikoval na vládu, aby znížila spotrebné dane, aby znížila DPH na palivá. Čo ste urobili vy, minister Kamenický? Vy jediné, čo ste urobili, že ste zvýšili DPH-čku z 20 na 23 %, čo okamžite zdraželo palivá. Vy ste neurobili pre zlacnenie palív absolútne nič. A ešte idete rozprávať niečo o tej opozícii. Idete rozprávať niečo o tej predchádzajúcej vláde. Že vás hanba nefacká. Nemáte normálne absolútne žiadnu súdnosť. Čo ste urobili absolútne? Nič ste neurobili, Kamenický. Aspoň keby ste sa pozreli na to Poľsko. A to je odkaz aj pre Mariána Viskupiča. Pozrite sa na to Poľsko. Znížili spotrebnú daň dočasne? Áno, znížili. Celý apríl predĺžené do konca mája, uvidíme, čo urobia teraz na konci mája. Znížené spotrebné dane. Áno, spravili to. Ale čo zároveň s tým urobili? Že zaviedli a zavádzajú daň z nadmerných ziskov. Na akej úrovni, Marián, keď si to tu hovoril? Daň z nadmerných ziskov pre Orlen. 75 %, 75 %. Ako Orlen vyčíslil, že ho to bude stáť? Koľko ho to bude stáť? 1,6 miliardy dolárov. Prepočítaj na eurá, koľko je to? 1,3 – 1,4 miliardy zoberú z Orlenu za zdanenie nadmerných ziskov. Vieš prečo? Pretože to Poľsko zistilo, že ten Orlen aj zarábal počas tej krízy enormne veľa, tak ako zarábal Slovnaft. Vy sám ste hovorili, že 65 % výroby Slovnaftu je určených na vývoz. Takže Slovnaft vyváža, Slovnaft zarába. Slovnaft zarába aj na ľuďoch na Slovensku. Dobre viete, aké sú ceny paliva. Dobre viete, že keď tu tiekla ruská ropa, tá zázračná lacná, tak žiadnu lacnotu Slováci necítili. Mali sme najdrahšie palivá spomedzi všetkých okolitých krajín. A dobre viete, že sa to vrátilo hneď potom, ako začala tiecť ruská ropa. Žiadna lacná ruská ropa pre Slovákov neexistovala. Tie zisky zo spracovania ruskej ropy išli pekne do Maďarska, ktoré si uplatnilo daň z nadmerných ziskov a išlo to do maďarského rozpočtu. Taká to je pravda, minister Kamenický. Taká je pravda o tom, že vy tu sa rozdrapujete, že keď niekto ide povedať, že vy pomáhate oligarchom, vy budete dávať trestné oznámenia. A však dávajte sám na seba za tri roky, že ste nedokázali zdaníť Slovnaft, že ste… Pán poslanec, poprosím vás, pozastavím vás, aby ste mali kľud, keďže už sa pripravujú poslanci na hlasovanie o 11:00. Vyhlasujem prestávku, o 11:00 hlasovanie.